b'\n_START_ARTICLE_\nEdward Calvin Kendall\n_START_SECTION_\nBiografija\n_START_PARAGRAPH_\n1909 m. baig\xc4\x99s Kolumbijos universitet\xc4\x85 iki 1914 m. mokslin\xc4\xaf darb\xc4\x85 dirbo Detroite ir Niujorke. 1910 m. daktaras. 1914\xe2\x80\x931951 m. dirbo ir d\xc4\x97st\xc4\x97 Minesotos universitete Ro\xc4\x8desteryje, nuo 1945 m. Biochemijos laboratorijos vadovas. Nuo 1915 m. profesorius. 1951\xe2\x80\x931972 m. Prinstono universiteto kviestinis profesorius.\n_START_SECTION_\nVeikla\n_START_PARAGRAPH_\n1915 m. i\xc5\xa1skyr\xc4\x97 skydliauk\xc4\x97s hormon\xc4\x85 tiroksin\xc4\x85, kristalizavo glutation\xc4\x85, nustat\xc4\x97 jo chemin\xc4\x99 strukt\xc5\xabr\xc4\x85 ir reik\xc5\xa1m\xc4\x99 oksidacijos procesuose. 1935 m. atrado antinks\xc4\x8di\xc5\xb3 hormon\xc4\x85 kortizon\xc4\x85, i\xc5\xa1ai\xc5\xa1kino jo reik\xc5\xa1m\xc4\x99 u\xc5\xbedegimo slopinimui. 1948 m. panaudojo sintetin\xc4\xaf kortizon\xc4\x85 reumatoidiniam artritui gydyti._NEWLINE_1950 m. jo veikla kartu su Filipu Hen\xc4\x8du ir Tadeu\xc5\xa1u Reich\xc5\xa1teinu \xc4\xafvertinta Nobelio fiziologijos ir medicinos premija. Jo vardu pavadinta Norvalko pagrindin\xc4\x97 mokykla.'